Rapla Korvpallikool

Rapla Korvpallikool on Raplas asuv Eesti korvpalliklubi. Klubi asutati 2005 ja korvpallikooli hoone  asub Aasa tänav 1, Raplas. 

Klubi esindusmeeskond Hepa Rapla mängib I liigas. Võistkonna kodumänge peetakse Rapla Sadolini spordihoones.

 Ajalugu  
Rapla korvpallikool asutati 2004. aastal. Meeste meistriliigasse saatis korvpallikool oma võistkonna mängima hooajal 2010/2011, kuid teise nime all ning nimi on ka hiljem muutunud, sõltuvalt peasponsorist.

Rapla Korvpallikooli Üldkogu otsuse põhjal lõpetas klubi esindusmeeskond pärast hooaega 2024/2025 osalemise Eesti-Läti Korvpalliliigas ja Korvpalli Meistriliigas. Otsuse tingis eelkõige asjaolu, et meeskonnale ei õnnestunud leida uut nimisponsorit.Rapla Korvpallikool ei osale Eesti-Läti Korvpalliliigas ja Eesti Meistriliigas hooajal 2025/2026. raplakk.ee

Võistkonna nimed
 Piimameister Otto/Rapla, hooaegadel 2010/2011 ja 2011/2012
 TYCO Rapla, hooaegadel 2012/2013 kuni 2014/2015
 AVIS Rapla, hooajal 2015/2016
 Avis Utilitas Rapla, hooaegadel 2016/2017 kuni 2023/2024
 Utilitas Rapla, hooajal 2024/25Korvpalli meistriliiga.
 Hepa Rapla, alates hooajast 2025/26

Treenerid
 Indrek Ruut hooaegadel 2010/2011 kuni 2012/2013
 Aivar Kuusmaa hooaegadel 2013/2014 kuni 2017/2018
 Toomas Annuk hooaegadel 2018/2019 ja 2020/2021
 Lluis Riera hooajal 2021/2022
 Arnel Dedić 2022/2023
 Brett Nõmm 2023–2025
 Indrek Ruut 2025–

 Tulemused 
Meistriliiga. basket.ee
 Korvpalli Meistriliiga 
Läbi ajaloo on Utilitas Rapla Eesti meistriliiga hooaja lõpetanud allpool esiviisikut vaid kolmel korral.

Hooaeg 2010/2011 6. koht, hooaeg 2011/2012 4. koht, hooaeg 2012/2013 5. koht, hooaeg 2013/2014 7. koht, hooaeg 2018/2019 5. koht, hooaeg 2021/2022 väljalangemismängudes 6. koht (põhiturniiril 5. koht).

Hooaegadel 2014/2015, 2015/2016, 2017/2018, 2020/2021, 2023/2024 ja 2024/2025 võitis klubi pronksmedali. 2014/2015 võideti kohtumistes pronksmedalile BC Rakvere Tarvast mängudega 2–1, 2015/2016 võideti mängudega 3–1 võistkonda TLÜ/Kalev, 2017/2018 alistati pronksiseerias Pärnu Sadam 3–1, 2020/2021 Rakvere Tarvas mängudega 3–2 ning 2023/24 võideti taas Pärnut 3–1. 2024/2025 hooajal kaotati poolfinaalis BC Kalev/Cramole mängudega 0:3, kuid 3. koha mängus võideti TalTech/ALEXELA korvpalliklubi mängudega 3:2.Utilitas Rapla. mai 2025

Hooajal 2016/2017 võideti hõbemedal, mis on seni Rapla Korvpallikooli võistkonna kõrgeim koht meeste korvpalli meistriliigas. Finaalis jäädi mängudega 0–4 alla BC Kalev/Cramole.

 Eesti-Läti Korvpalliliiga 
Hooajal 2018/2019 saadi põhiturniiril 7. koht (13 võitu, 15 kaotust). Veerandfinaalis kaotati klubile VEF Riga mängudega 0:2.
Järgmisel hooajal saadi põhiturniiril 6. koht (13 võitu, 12 kaotust).
Hooajal 2020/2021 tuldi Eesti alagrupis kolmandale kohale (13 võitu, 11 kaotust). Veerandfinaalis võideti Ventspilsi ja poolfinaalis kaotati BC Kalev/Cramole. Kolmanda koha mängus jäädi alla BK Ogrele 73:75.
8. koht saadi 2021/2022 põhiturniiril (12 v., 14 k.).
2022/2023 tuldi põhiturniiril kuuendaks (18 v., 12 k.), veerandfinaalis jäädi mängudega 0:2 alla klubile VEF Riga.
2023/2024 hooajal jäädi põhivõistlusel 10. kohale (12 v.; 18 k.)
9. koht saadi 2024/2025 hooaja turniiril (14 v., 14 k.).

Viited

Välislingid
Klubi koduleht

Kategooria:Eesti korvpalliklubid
Kategooria:Rapla organisatsioonid
Kategooria:Rapla sport